位於尖沙咀嘅8鍋臭臭鍋，係一間超有人氣的台式臭臭鍋專門店。星期六晚飯時段排咗大約十五分鐘。呢間火鍋店主打台式一人一個小火鍋，有多種口味，價錢平均百零蚊，好足料好抵食！！我叫咗個芝士牛奶鍋，芝士牛奶湯好白，少少甜帶少少芝士味，味道特別同濃郁，每款配料都吸收曬湯汁，真係唔錯！！入面有好多丸，例如貢丸，魚豆腐，麻吉燒。全部都好味。最後我地追加左心型丸，見佢心型好靚。飲品綠茶清新唔甜膩，唔苦澀，唔錯，珍珠夠煙靭，好夾好好飲！！